****

**RUHNU VALLAVALITSUS**

Lp koostööpartnerid Ruhnus, 21.11.2023 nr 7.-1.2./23/69-1

**Teade Ruhnu külas, Noggis kinnistu detailplaneeringu eskiislahenduse avaliku väljapaneku toimumise kohta**

RuhnuVallavolikogu 27.06.2023 otsusega nr 08 algatas üldplaneeringut muutva detailplaneeringu Saare maakonnas, Ruhnu vallas, Ruhnu külas, Noggis kinnistul (katastritunnus 68901:001:0206, registriosa nr [276534](https://uuskinnistusraamat.rik.ee/PealeheOtsinguTulemus.aspx?&regNrIsikuKood=68901:001:0109)) suurusega 2,22 ha. Noggis kinnistu detailplaneering algatatakse eesmärgiga sätestada tingimused kinnistu jagamiseks 4 krundiks koos üksikelamute ja abihoonete püstitamiseks. Planeeringu ala kinnistutele planeeritakse üksikelamud abihoonetega ja muudetakse katastriüksuse praegust maatulundusmaa sihtotstarvet elamumaaks.

Keskkonnamõju strateegiline hindamine jäeti algatamata, kuna kavandatava tegevuse iseloom ei anna alust eeldada olulise keskkonnamõju ilmnemist.

Noggis kinnistule on määratud maakasutuse juhtfunktsiooniks metsamajandus, mida soovitakse muuta hoonestatud ala funktsiooniga juhtotstarbeks. Üldplaneeringu põhilahenduse muutmine on vajalik selleks, et funktsionaalselt seoselt on Noggis kinnistu asukoht olemasoleva hoonestatud ala kõrval igati sobiv üksikelamute rajamiseks ning selleks on antud piirkonnas sobiv infrastruktuur.

Ruhnu Vallavalitsuse korraldusega nr 51 21.11.2023 a korraldatakse Noggis kinnistu detailplaneeringu eskiislahenduse avalik väljapanek ajavahemikul 11.12.2023 a kuni 10.01.2024 a Ruhnu vallamajas ja Ruhnu valla veebilehel ruhnu.ee/detailplaneering.

Arvamusi planeeringu eskiislahenduse kohta saab avaldada kirjalikult kuni 10.01.2024 a e-postile ruhnu@ruhnu.ee.

Lugupidamisega,

Andre Nõu

Vallavanem